ΓΡΑΠΤΗ ΕΡΩΤΗΣΗ E-3517/01

υποβολή: Christos Folias (PPE-DE) προς την Επιτροπή

(8 Ιανουαρίου 2002)

Θέμα: Ιταλικές κρατικές ενισχύσεις στη ναυτιλία

Τα κράτη μέλη της ΕΕ λαμβάνουν χρηματοδοτικά και φορολογικά μέτρα για να συνδράμουν τους εθνικούς τους στόλους. Η Ευρωπαϊκή Επιτροπή εξέδωσε το 1997 Κατευθυντήριες γραμμές (Guidelines) βάσει των οποίων κρίνεται η συμβατότητα των εθνικών συστημάτων ενισχύσεων στη ναυτιλία με το Κοινοτικό Δίκαιο. Στόχος των κατευθυντηρίων γραμμών είναι η σύγκλιση των επί μέρους πολιτικών των Κρατών Μελών και η αποφυγή νόθευσης του ενδοκοινοτικού ανταγωνισμού.

1. Είναι ενήμερη η Επιτροπή δημοσιευμάτων του Ιταλικού τύπου σύμφωνα με τα οποία η ναυτιλιακή εταιρεία GRIMALDI εισέπραξε στην Ιταλία, κρατικές ενισχύσεις το 1996 19 εκατ.USD, το 1997 45 εκατ.USD και το 1998 32 εκατ USD; Οι ενισχύσεις αυτές είναι επιπλέον όλων των άλλων που κρίνονται ως συμβατές με τα Guidelines; Επίσης ότι το ίδιο χρονικό διάστημα η εταιρεία GRIMALDI προέβη στη ναυπήγηση 5 πλοίων Ro Ro 2Ε/Γ/-Ο/Γκαι στις μετασκευές, επισκευές 5 ακόμη Ε/Γ-Ο/Γ πλοίων της·

2. Μπορεί η Επιτροπή να δώσει λεπτομερή στοιχεία σχετικά με όλες τις περιπτώσεις κρατικών ενισχύσεων που αφορούν την εταιρεία GRIMALDI από το 1996 και μετά, για ποιό συγκεκριμένο σκοπό και ποία ήταν τα κριτήρια βάσει των οποίων η κάθε επί μέρους ενίσχυση εγκρίθηκε από τις Ιταλικές αρχές και την Επιτροπή·

Απάντηση της κας de Palacio εξ ονόματος της Επιτροπής

(15 Φεβρουαρίου 2002)

1. Η Επιτροπή ενέκρινε (με επιστολή της στην Ιταλία της 13.5.1998 αριθ. SG (98) D/3776) την Aid to shipping companies — Italian Second Registerπόθεση αριθ. Ν 350/97. Με το πλαίσιο αυτό προβλέπεται η 100 % επιστροφή του φόρου εισοδήματος των ναυτικών καθώς και των κοινωνικών εισφορών, επίσης δε και η μερική μείωση του φόρου επιχειρήσεων που καταβάλλεται από τις πλοικτήτριες εταιρείες επί κερδών προερχομένων από πλοία καταχωρημένα σε διεθνή νηογνώμονα (Second Register). Το πλαίσιο αυτό έχει ανοικτές προθεσμίες και επομένως ισχύει ακόμη. Η Επιτροπή μπορεί ωστόσο να εξετάσει ενδεχόμενες προσαρμογές του συστήματος όπου χρειάζεται.

Επιπλέον, με επιστολή της προς την Ιταλία της 18.8.1999 (αριθ. SG(99) D/6875), η Επιτροπή ενέκρινε ενίσχυση για την επιδότηση των κοινωνικών δαπανών σε ό,τι αφορά κοινοτικούς ναυτικούς εργαζομένους σε πλοία εταιρειών θαλασσίων μεταφορών φερόντων ιταλική σημαία και εκτελούντωνπηρεσίες καμποτάζ στην Ιταλία (υπόθεση αριθ. N 396/99).

Εξάλλου το 1996 ενεκρίθησαν μέτρα ενίσχυσης της επαγγελματικής κατάρτισης (υπόθεση αριθ. NN 75/96).

Περιφερειακή ενίσχυση προς τη Σαρδηνία θεωρήθηκε από την Επιτροπή ως μη συμβατή με τη συνθήκη ΕΚ, δυνάμει μιας πρώτης αρνητικής απόφασης (υπόθεση αριθ. C 23/96) και μιας δεύτερης αρνητικής απόφασης (υπόθεση αριθ. C 71/97).

Προγενέστερα μέτρα (ιταλικοί νόμοι μέχρι και το 1993) στα οποία προβλέπονταν μεταξύ άλλων επενδυτικές διευκολύνσεις, επιβάλλεται να προσαρμοστούν προς τις κατευθυντήριες γραμμές που θεσπίστηκαν το 1989 και το 1997 (κοινοτικές κατευθυντήριες γραμμές για τις κρατικές ενισχύσεις στις θαλάσσιες μεταφορές(1) αντιστοίχως, όπως ζητούνταν από την Επιτροπή στην πρότασή της περί λήψεως ενδεδειγμένων μέτρων.

Η Επιτροπή δεν γνωρίζει ναπάρχουν κάποιες άλλες ρυθμίσεις σχετικά με τις ενισχύσεις στον τομέα των θαλασσίων μεταφορών της Ιταλίας, για την περίοδο 1998-1999 ή για κάποια άλλη συγκεκριμένη ενίσχυση χορηγηθείσα στην ναυτιλιακή εταιρεία Grimaldi, όπως αναφέρει το Αξιότιμο Μέλος του Κοινοβουλίου. Κατά τη διάρκεια της περιόδου αυτής δεν έχει χορηγηθεί καμία κοινοτική ενίσχυση δυνάμει του PACT στην εν λόγω εταιρεία.

2. Όταν γνωστοποιείται στην Επιτροπή ότι μεθοδεύεται η λήψη ορισμένων μέτρων κρατικής ενίσχυσης, λαμβάνει τις αποφάσεις της αφού εξετάσει τα εν λόγω μέτρα, στα οποία συνήθως περιλαμβάνεται ορισμένος αριθμός κριτηρίων, των οποίων ταπόψη κράτη μέλη απαιτούν την τήρηση προκειμένου να καταβάλουν την ενίσχυσή τους στην εκάστοτε ενδιαφερόμενη εταιρεία. Όταν όμως επισημανθεί κάποια καταχρηστική εφαρμογή του συστήματος των κρατικών ενισχύσεων, η Επιτροπή μπορεί να εξετάσει κατά περίπτωση τη χορηγούμενη ενίσχυση σε συγκεκριμένες εταιρείες, ενίσχυση που μπορεί επίσης ναπόκειται σε κάποιο πλαίσιο. Επειδή αυτό ευτυχώς δεν αποτελεί την κανονική διαδικασία, η Επιτροπή δεν ενημερώνεταιποχρεωτικά σχετικά με τα χορηγούμενα ποσά σε κάποια συγκεκριμένη εταιρεία δυνάμει ενός εγκεκριμένου πλαισίου.

(1) ΕΕ C 205 της 5.7.1997, σελ. 5.